Diari Oficial de la Generalitat Valenciana


Sumari del DOGV 5352, del 22-09-2006 (2006/10201)

RESOLUCIÓ de 12 de setembre de 2006, de la secretària general del SERVEF, per la qual s'accepta la transmissió de la titularitat d'una parcel·la municipal de 927,70 m² de superfície situada al Polígon 4 del Sector 1, acordada per l'Ajuntament de Manises per a la ubicació d'un Centre SERVEF d'Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5352

Data del DOGV
:   22-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10820


Data del document
:   12-09-2006

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Manises
    * propietat immobiliària
    * cultura regional
    * transmissió de la propietat

RESOLUCIÓ de 12 de setembre de 2006, de la secretària general del SERVEF, per la qual s'accepta la transmissió de la titularitat d'una parcel·la municipal de 927,70 m² de superfície situada al Polígon 4 del Sector 1, acordada per l'Ajuntament de Manises per a la ubicació d'un Centre SERVEF d'Ocupació. [2006/10874]  
Vist l'expedient per a la transmissió de la propietat realitzada per l'Ajuntament de Manises a favor del SERVEF d'una parcel·la de 927,70 m² i de conformitat amb els següents,  
Fets  
Primer. L'Ajuntament de Manises, en sessió plenària realitzada el dia 23 de febrer de 2006, va acordar afectar la parcel·la de titularitat municipal, que a continuació es descriu, a l'ús o servici públic del Servici Valencià d'Ocupació i Formació, organisme autònom de la Generalitat Valenciana, adscrit a la Conselleria d'Economia, Hisenda i Ocupació, per a la ubicació d'un Centre SERVEF d'Ocupació:  
Urbana: Parcel·la situada al terme de Manises, Polígon 4 del Sector 1. Que confronta amb: nord, carrer de Pedralba; sud, finca matriu de la qual se segrega; est, finca matriu; oest, carrer de Jarafuel.   
Finca segregada de la finca matriu núm. 25.261, mitjançant la Resolució de l'Alcadia 134/06, de 23 de gener.  
Inscrita en el Registre de la Propietat de Manises, en el tom 2154, llibre 409, foli 143, finca núm. 28624. Té el caràcter de bé de domini públic.  
Referència Cadastral: 7945215GR5192N0759XE  
Segon. La cessió es realitza amb la finalitat d'ubicar un Centre SERVEF d'Ocupació.   
Tercer. En data 26 de juliol de 2006, la Subsecretaria de la Conselleria d'Economia, Hisenda i Ocupació informa favorablement sobre l'acceptació de la transmissió de la propietat de l'esmentada parcel·la.  
Quart. Vist l'informe favorable emés pel Servici Jurídic de data 1 de setembre de 2006.  
Fonaments de dret  
I  
L'article 10 de la Llei 3/2000, de 17 d'abril, de Creació del SERVEF, així com el paràgraf tercer de l'article 24 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF.  
II  
L'article 95.1 de la Llei 14/2003, de Patrimoni de la Generalitat Valenciana, que permet als organismes públics vinculats o dependents de la Generalitat Valenciana adquirir béns a títol gratuït.  
III  
La cessió s'ha efectuat basant-se en el que disposa la disposició addicional onzena de la Llei 14/2003, de Patrimoni de la Generalitat Valenciana, que regula les mutacions demanials externes.  
IV  
De conformitat amb l'article 37 de l'esmentada llei, les administracions territorials de la Comunitat Valenciana podran afectar béns demanials a un ús o servici públic competència de la Generalitat i transmetre-li la titularitat d'aquests quan siguen necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servici que va motivar la mutació i, per tant, conserve el seu caràcter demanial.   
V  
L'article 44 de la Llei 14/2003, de 10 d'abril, de Patrimoni de la Generalitat Valenciana estableix que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics de la seua competència. L'acord sobre això serà notificat a l'administració cedent i publicat en el Diari Oficial de la Generalitat.  
VI  
El que estableix l'article 8.1 de la Llei 3/2000, de 17 d'abril, per la qual es crea el Servici Valencià d'Ocupació i Formació (SERVEF), en la redacció donada per l'article 40 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i l'article 13.k) del Reglament d'Organització i del Règim Jurídic del SERVEF aprovat mitjançant el Decret 41/2001, de 27 de febrer, del Govern Valencià, modificat pel Decret 173/2002 de 15 d'octubre, pel Decret 13/2003 de 18 de febrer i pel Decret 141/2003 d'1 d'agost.  
VII  
El que disposa l'apartat 5é del punt segon de la Resolució d'1 d'octubre de 2003, de la directora general del SERVEF sobre delegació de competències en matèria de personal, gestió econòmica i contractació administrativa, pel qual es delega en la secretària general del SERVEF l'exercici de les competències en matèria patrimonial.   
Fent ús de les atribucions conferides per la legislació vigent, resolc:  
Primer  
Acceptar la transmissió de la propietat realitzada per l'Ajuntament de Manises a favor del Servici Valencià d'Ocupació i Formació (SERVEF), de la parcel·la següent, per a ubicació d'un Centre SERVEF d'Ocupació:   
Urbana: Parcel·la de 927,70 m² de superfície, situada al terme de Manises, Polígon 4 del Sector 1. Que confronta amb: nord, carrer de Pedralba; sud, finca matriu de la qual se segrega; est, finca matriu; oest, carrer de Jarafuel.   
Finca segregada de la finca matriu núm. 25.261, mitjançant la Resolució de l'Alcadia 134/06, de 23 de gener.  
Inscrita en el Registre de la Propietat de Manises, en el tom 2154, llibre 409, foli 143, finca núm. 28675. Té el caràcter de bé de domini públic.  
Referència Cadastral: 3703457QJ9993D5333WM  
Segon  
El SERVEF mantindrà la titularitat de l'immoble mentre continue afectat a l'ús o servici públic que va motivar la mutació i, per tant, conserve el seu caràcter demanial. Si l'immoble no fóra destinat a aquest servici públic o deixara de destinar-se posteriorment, revertirà a l'ajuntament com a administració transmitent, i s'integrarà en el seu patrimoni amb totes les seues pertinences i accessions.  
Tercer  
L'immoble haurà d'incorporar-se a l'Inventari General de Béns i Drets del Servici Valencià d'Ocupació i Formació que s'inclourà com a annex a l'Inventari General de Béns i Drets de la Generalitat Valenciana, mitjançant la comunicació a la Subsecretaria de la Conselleria d'Economia, Hisenda i Ocupació, i inscriure's en el Registre de la Propietat corresponent, en concepte de bé de domini públic afecte al servici públic de foment d'ocupació propi de l'esmentat organisme, a qui correspondran les competències demanials, inclosa l'administració, la gestió i la conservació, i qualsevol altra prerrogativa prevista en la legislació sobre patrimoni.  
Quart  
Notificar la present resolució a l'ajuntament cedent i procedir a la publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 12 de setembre de 2006.. La secretària general (p.d. Resolució de 01.10.2003, DOGV núm. 4605, 10.10.2003): Elena Chazarra Navarro.